Sami kadosdene Gusti Allah sampun tumindak adil dhateng bangsa Israel, kita ugi mitados Gusti Allah taksih nandukaken kaadilan kangge umatipun kalebet kita ingkang gesang ing jaman samangke. Gusti Allah badhe mbelani kita ingkang prihatin, kaluwen, lembah manah, resik manah, ambek welasan, remen damel tentrem lan tiyang ingkang kaaniaya ugi prelu mbelani ingkang dipun cap bodho lan ringkih dening jagad. Amargi Gusti Allah mbelani kita mila kita badhe tetep saged ngraosaken rahayu/bingah ing sadhengah kawontenan. Bingah dalah sisah Gusti Allah tansah nunggil kita. Nanging temtunipun kita boten namung cekap ngraosaken bingah kangge dhiri kita piyambak. Kita ugi kedah saged damel tiyang sanes bingah minangka wujud pangucap sokur, awit saking kaadilan saking Gusti ingkang sampun Gusti Allah tandukaken kangge kita. Caranipun: